GDP ไทยไตรมาสที่ 1 ของไทยโตกว่า 3.2% มากกว่าคาดคาดการณ์ที่ 2.8%!!! ซึ่งสูงสุดในรอบ 3 ปี - FINNOMENA
16 พ.ค. 2559

HOT NEWS DIGEST – GDP ไทยไตรมาสที่ 1 ของไทยโตกว่า 3.2% มากกว่าคาดคาดการณ์ที่ 2.8%!!! ซึ่งสูงสุดในรอบ 3 ปี
เมื่อเช้านี้สำนักงานคณะกรรมการพัฒนาการเศรษฐกิจและสังคมแห่งชาติ ได้แถลงการตัวเลข GDP ของไทยไตรมาสที่ 1 โตกว่า 3.2%
น่าจะเดากันได้ตัวแปรที่ดันให้ GDP โตก็คือ การใช้จ่ายและการลงทุนของภาครัฐที่เพิ่มขึ้นกว่า 8% และ 12.4% ตามลำดับ รวมถึงการท่องเที่ยวที่ต่างชาติมาเที่ยวไทยเพิ่มขึ้นเป็น 9 ล้านคนถือเป็นการเพิ่มขึ้นกว่า 15%
สำหรับภาคการบริโภคภาคเอกชนยังคงชะลอตัวกว่าไตรมาสที่แล้ว การส่งออกก็เช่นกันในไตรมาสนี้มูลค่าการส่งออกในรูปของเงินดอลล่าร์ลดลงกว่า -1.4% แต่ด้วยเงินบาทที่อ่อนลงทำให้การส่งออกในรูปเงินบาทกลับมาบวกถึง 7.7%
การลงทุนภาคเอกชนเพิ่มขึ้นเล็กน้อย 2.1% ถือว่าดีกว่าไตรมาสที่แล้วที่ 1.9%
เราอาจจะสรุปสั้นๆได้ว่า GDP ไตรมาสที่ 1 นี้ การบริโภคภาครัฐดี, การลงทุนภาครัฐดี, ภาคการท่องเที่ยวดี, การบริโภคในประเทศยังคงชะลอตัว, การลงทุนภาคเอกชนพยายามผงกหัวขึ้น, ส่วนการส่งออกยังคงหดตัวอยู่
สำหรับไตรมาสต่อไป เราควรจับตา การใช้จ่ายของภาครัฐ, มาตรการกระตุ้นต่างๆ รวมถึงนักท่องเที่ยวจากต่างประเทศ ที่น่าจะผลักดันให้เศรษฐกิจไทยเดินหน้าต่อไป
FINNOMENA รายงาน
จีดีพีQ1/59ขยายตัว3.2%โตสูงสุดในรอบ 3 ปี
แหล่งข่าว Money Channel 16 พฤษภาคม 2559
สศช. แถลงจีดีพีไตรมาสแรกปีนี้ โต 3.2% สูงสุดในรอบ 12 ไตรมาส  หรือรอบ 3 ปี  ผลจากการท่องเที่ยวและการใช้จ่ายภาครัฐขยายตัวต่อเนื่อง หวังสร้างความเชื่อมั่นต่างชาติลงทุนเพิ่มขึ้น และปรับกรอบจีดีพีปีนี้เป็น 3-3.5% จากเดิม 2.8-3.8%
นายปรเมธี วิมลศิริ เลขาธิการ  สำนักงานคณะกรรมการพัฒนาเศรษฐกิจและสังคมแหล่งชาติ  หรือ สศช. แถลงผลิตภัณฑ์มวลรวมในประเทศ หรือ จีดีพีไตรมาสที่ 1 ปี 2559 ขยายตัวที่ 3.2%  เร่งตัวขึ้นจาก 2.8% ในไตรมาสก่อนหน้า และเป็นการขยายตัวสูงสุดในรอบ 12 ไตรมาส หรือเกือบ 3 ปีที่ผ่านมา โดยมาจากการใช้จ่ายและการลงทุนภาครัฐ รวมถึงการส่งออก ภาคบริการในด้านการท่องเที่ยวเป็นตัวช่วยสนับสนุน  ถือเป็นสัญญาณที่ดีทำให้นักลงทุนต่างประเทศมั่นใจที่เข้ามาลงทุนในประเทศไทยมากขึ้น
อ่านต่อได้ที่ : จีดีพีQ1/59ขยายตัว3.2%โตสูงสุดในรอบ 3 ปี
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ